Diari Oficial de la Generalitat Valenciana


Sumari del DOGV 7227, del 05-03-2014 (2014/1813)

Notificació de la sentència i de la interlocutòria d'aclariment dictades en el rotlle d'apel·lació número 52/2013.
------------------------------------------------------------------------------------------------------------------

### Dades del document

Número de DOGV
:   7227

Data del DOGV
:   05-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/1813


Organisme emissor
:   Audiència Provincial d'Alacant

Tipus de document
:   Edicte

Notificació de la sentència i de la interlocutòria d'aclariment dictades en el rotlle d'apel·lació número 52/2013. [2014/1813]  
Recurs d'apel·lació número 52/2013-L  
Prové del juí ordinari número 66/2010, del Jutjat de Primera Instància número 2 d'Alcoi.  
Apel·lant: Xillibre, SL, i Eva María Gómez Prieto.  
Procuradores: M.ª Jesús Caro Rodríguez i M.ª Teresa Beltrán Reig.  
Lletrats: Ana Torregrosa Molines i José M.ª Torras Beltrán.  
Apel·lats: Miguel Prats Cortes i Proyectos y Construcciones Miguel Prats, SL.  
Inmaculada Rubio Sáenz, secretària judicial de la Secció Quinta de l'Audiència Provincial d'Alacant, per mitjà d'este edicte faig saber que en el recurs d'apel·lació número 52/2013, tramitat en esta secció, s'ha dictat la sentència i la interlocutòria aclaridora, que té l'encapçalament i dispositiva que diuen així:  
  
«President: José Luis Úbeda Mulero.  
Magistrada: Visitación Pérez Serra.  
Magistrada: M.ª Teresa Serra Abarca.  
  
Alacant, 31 d'octubre de 2013  
La Secció Quinta de l'Audiència Provincial d'Alacant, composta pels magistrats abans esmentats i en nom del rei, ha dictat la següent:  
Sentència número 367  
En el recurs d'apel·lació interposat per la part demandant Xillibre, SL, representada per la procuradora M.ª Jesús Caro Rodríguez i dirigida per la lletrada Ana Torregrosa Molines, i també, com a apel·lant, la part codemandada Eva María Gómez Prieto, representada per la procuradora M.ª Teresa Beltrán Reig i dirigida pel lletrat José M.ª Torras Beltrán, contra la part apel·lada Miguel Prats Cortes i Proyectos y Construcciones Miguel Prats, SL, declarades en situació de rebel·lia processal en la primera instància, contra la sentència dictada pel Jutjat de Primera Instància número 2 d'Alcoi, ha sigut ponent el magistrat José Luis Úbeda Mulero.  
  
Dispositiva  
Que estime parcialment el recurs d'apel·lació interposat per Xillibre, SL, i desestime el que ha formulat Eva Gómez Prieto contra la sentència dictada, amb data 28 de setembre de 2012, en el procediment de juí ordinari número 66/2010, tramitat davant del Jutjat de Primera Instància número 2 d'Alcoi, i revoquem esta resolució en l'únic extrem relatiu a l'import de la condemna, que s'establix en la quantitat de 50.000 euros, i la confirmem en la resta dels extrems, sense fer expressa imposició de les costes processals produïdes en esta alçada quant al recurs que s'acull i imposant expressament les del que es rebutja a la part que el va interposar.  
S'acorda la devolució del depòsit constituït d'acord amb la Llei 1/2009, de 3 de novembre, i disposició addicional 15a de la Llei Orgànica del Poder Judicial, quant al recurs que s'acull i la seua pèrdua respecte de què es desestima.»  
«La sala acorda: que pertoca rectificar i complementar la sentència dictada en este rotlle d'apel·lació, amb data 31 d'octubre d'enguany, en el sentit d'imposar a l'apel·lant Xillibre, SL, les costes del recurs que es desestima respecte de la senyora Gómez Prieto.»  
  
I perquè conste i valga de notificació en forma als litigants en parador desconegut, Miguel Prats Cortes i Proyectos y Construcciones Miguel Prats, SL, es publica este edicte, i es comunica a les parts que, contra esta resolució, es pot interposar recursos de cassació i extraordinari per infracció processal davant de la Sala Primera del Tribunal Suprem d'acord amb allò que s'ha disposat, respectivament, en els articles 477.2.3 i 469 i disposició final 16a de la Llei d'Enjudiciament Civil, que podran formalitzar-se per escrit davant d'esta Secció de l'Audiència en el termini de 20 dies a comptar de la seua notificació.»  
  
Alacant, 10 de febrer de 2014.- La secretària judicial: Inmaculada Rubio Sáenz.